《舟中遣兴》
清代·王时宪

四十日来谁地主，二千里外客天涯。青山两岸寻诗路，黄叶孤村卖酒家。

鼓枻有声过蟹舍，使帆无际失鸥沙。前途遥指苍茫处，黄鹄矶边正晚霞。

作者简介：江苏太仓人，字若千，号禊亭。康熙四十八年进士，由宜兴教谕改翰林院庶吉士，授检讨。工诗，摹魏、晋、唐、宋而未传其真，间有自出新意之作。有《性影集》。